Diari Oficial de la Generalitat Valenciana


Sumari del DOGV 10221, del 19-12-2024 (2024/13512)

RESOLUCIÓ de 17 de desembre de 2024, per la qual es convoquen les beques Manuela Solís per a la realització d’estudis universitaris en les universitats que integren el sistema universitari valencià i d’estudis d’ensenyaments artístics superiors durant el curs acadèmic 2024-2025.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10667

Data del DOGV
:   19-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13958

CVE
:   AGUU-U-7556-93035

Data del document
:   17-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública
    * universitat

I. Disposicions generals

Primer. Objecte i àmbit aplicable

Segon. Persones beneficiàries i estudis compresos

Tercer. Quantia de la beca i finançament

Quart. Criteris d’adjudicació

II. Requisits de caràcter general

Quint. Requisits generals exigibles

III. Requisits de caràcter econòmic

Sext. Renda

Sèptim. Membres computables

Octau. Deduccions

Nové. Llindars

Dècim. Patrimoni familiar

IV. Requisits de caràcter acadèmic

Onzé. Requisits comuns per a tots els nivells

Dotzé. Excel·lència en el rendiment acadèmic

Tretzé. Situacions excepcionals

Secció 1a. Ensenyaments universitaris conduents al títol de grau

Catorzé. Càlcul de la nota mitjana

Quinzé. Nombre de crèdits matriculats

Setzé. Rendiment acadèmic en el curs anterior

Desseté. Duració de la condició de persona beneficiària

Dihuité. Dobles titulacions

Secció 2a. Ensenyaments universitaris conduents al títol de màster habilitant

Denové. Càlcul de la nota mitjana

Vinté. Nombre de crèdits matriculats

Vint-i-uné. Rendiment acadèmic en el curs anterior

Vint-i-dosé. Duració de la condició de persona beneficiària

Secció 3a. Ensenyaments artístics superiors conduents al títol de grau

Vint-i-tresé. Càlcul de la nota mitjana

Vint-i-quatré. Nombre de crèdits matriculats

Vint-i-cinqué. Rendiment acadèmic en el curs anterior

Vint-i-sisé. Duració de la condició de persona beneficiària

V. Regles del procediment

Vint-i-seté. Model de sol·licitud i documents que han d’acompanyar-la

Vint-i-huité. Termini de presentació de les sol·licituds

Vint-i-nové. Termini de resolució i notificació

VI. Del pagament i justificació de la subvenció

Trenté. Pagament i justificació de la subvenció

Trenta-uné. Recursos

Per l’Orde 7/2024, de 28 de març, de la Conselleria d’Educació, Universitats i Ocupació s’establixen les bases reguladores per a concedir les beques Manuela Solís per a la realització d’estudis universitaris en les universitats que integren el Sistema Universitari Valencià i d’estudis d’ensenyaments artístics superiors, publicada en el DOGV núm. 9820 de 03.04.2024 (d’ara en avant, l’orde de bases reguladores de les beques Manuela Solís).

D’acord amb l’article 160.4.b de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions,

RESOLC

I. Disposicions generals

*Primer. Objecte i àmbit aplicable*

Convocar per al curs acadèmic 2024/2025 les beques Manuela Solís per a realitzar estudis universitaris en les universitats que integren el sistema universitari valencià i centres adscrits a estes, així com en els centres d’ensenyaments artístics superiors que formen part de l’Institut Superior d’Ensenyaments Artístics de la Comunitat Valenciana (ISEACV) o centres autoritzats adscrits administrativament a estos.

*Segon. Persones beneficiàries i estudis compresos*

1. Podran ser persones beneficiàries l’estudiantat que realitze els estudis següents, en modalitat docent presencial:

a) Ensenyaments universitaris adaptats a l’Espai Europeu d’Educació Superior conduents a títols oficials de grau en alguna de les universitats del sistema universitari valencià.

b) Màsters habilitants en alguna de les universitats del sistema universitari valencià. S’entén per màster habilitant el títol de postgrau que habilita per a l’exercici de les professions regulades, entenent per estes els oficis per a l’exercici dels quals es requerix estar en possessió d’un determinat títol acadèmic.

c) Títols de grau en ensenyaments artístics superiors en els centres superiors d’ensenyaments artístics de la Comunitat Valenciana.

2. No s’inclouen en esta convocatòria beques per a la realització dels estudis de màster universitari no habilitant, màster en ensenyaments artístics, tercer cicle o doctorat, estudis d’especialització ni estudis conduents a l’obtenció de títols propis de les universitats o dels centres d’ensenyaments artístics superiors.

*Tercer. Quantia de la beca i finançament*

1. Els imports de la beca per persona beneficiària seran els següents:

a) Quantia fixa de 3.500 euros per persona beneficiària.

b) Quantia lligada a l’excel·lència en el rendiment acadèmic per a les persones beneficiàries que acrediten la superació de les següents notes mitjanes:

|  |  |
| --- | --- |
| *Nota mitjana de l’estudiant* | *Quantia (en euros)* |
| Entre 9,00 i 9,49 | 1.000 euros |
| 9,50 o més | 2.500 euros |

2. Per a obtindre la condició de persona beneficiària, la persona sol·licitant haurà de reunir els requisits que s’establixen en l’orde de bases reguladores de les beques Manuela Solís.

3. Les subvencions contingudes en la present convocatòria es concediran amb càrrec als pressupostos de la Generalitat per a l’exercici 2025, per un import global màxim de 59.833.074 euros (vint-i-dos milions d’euros), amb càrrec a l’aplicació pressupostària Z61611614.422E00.4, línia de subvenció S0225, «Beques alumnat ensenyaments universitaris i estudis superiors», del subprograma pressupostari 422E00, Universitat i estudis superiors. La present proposta queda condicionada a l’efectiva existència de crèdit adequat i suficient una vegada aprovat el pressupost de la Generalitat per a l’exercici 2025, d’acord amb el que disposen els articles 41.1.a, 166.b i 167 de la Llei 1/2015, de 6 de febrer, d’hisenda pública, del sector públic instrumental i de subvencions.

*Quart. Criteris d’adjudicació*

1. El procediment per a la concessió de les subvencions es tramitarà en règim de concurrència competitiva. Per a la seua concessió, les persones sol·licitants es dividiran en cinc grups:

Bloc I:

a) Estudiantat de primer curs de grau en universitats que componen el sistema universitari valencià (d’ara en avant, SUV) o centres adscrits a estes.

b) Estudiantat de segon curs de grau i superiors en universitats que componen el SUV o centres adscrits a estes.

c) Estudiantat de màsters habilitants en universitats que componen el SUV o centres adscrits a estes.

Bloc II:

d) Estudiantat de primer curs de grau pertanyent als centres d’ensenyaments artístics superiors que formen part de l’Institut Superior d’Ensenyaments Artístics de la Comunitat Valenciana (ISEACV) o centres autoritzats adscrits administrativament a estos.

e) Estudiantat de segon curs i superiors de grau pertanyent als centres d’ensenyaments artístics superiors que formen part de l’Institut Superior d’Ensenyaments Artístics de la Comunitat Valenciana (ISEACV) o centres autoritzats adscrits administrativament a estos.

Per a l’estudiantat de primer curs de grau en universitats del SUV, es reservarà un 24 % del pressupost global màxim establit en la convocatòria, la qual cosa suposa un import de 5.280.000 euros (cinc milions dos-cents huitanta mil euros); per a l’estudiantat de segon i de cursos superiors, un 66,5 %, és a dir, 39.326.037 euros (catorze milions sis-cents trenta mil euros), i per a l’estudiantat de màsters habilitants, un 4,9 %, 1.078.000 euros (un milió setanta-huit mil euros).

Per a l’estudiantat de primer curs d’ensenyaments artístics superiors de grau, es reservarà un 1,10 % del pressupost global màxim, la qual cosa suposa 242.000 euros (dos-cents quaranta-dos mil euros), i per a l’estudiantat de segon i de cursos superiors, un 3,10 %, és a dir, 682.000 euros (sis-cents huitanta-dos mil euros).

Segons el que s’ha fixat en l’orde de bases reguladores de les beques Manuela Solís, es reserva un 0,4 % del pressupost global màxim, la qual cosa suposa un import de 88.000 euros (huitanta-huit mil euros), per a l’estudiantat universitari beneficiari de protecció internacional (refugiats, apàtrides, sol·licitants d’asil i assimilats).

2. Les beques es concediran seguint el procediment establit en l’article 4 de l’orde de bases reguladores de les beques Manuela Solís. Dins de cada grup, les beques s’adjudicaran, en orde descendent, d’acord amb la nota mitjana obtinguda per les persones proposades per a la concessió. En este supòsit, les beques s’adjudicaran fins que s’esgoten els imports abans esmentats, i quedaran excloses de la beca les persones que tinguen una nota mitjana inferior a la de la persona en què s’esgote el crèdit.

En cas d’empat, tindrà preferència la persona sol·licitant amb menys ingressos, i si persistix l’empat, s’adjudicarà al sexe infrarepresentat en la titulació en la qual estiguen matriculats.

En el cas que l’import de les beques proposades per a la concessió en cada grup de cada bloc no superara l’import global màxim assignat a eixe grup, el sobrant s’assignarà als altres grups del mateix bloc segons l’orde establit en l’apartat 1 d’este resolc.

II. Requisits de caràcter general

*Quint. Requisits generals exigibles*

Per a la concessió d’esta beca, s’hauran de complir els requisits següents:

a) Tindre la nacionalitat espanyola o la d’un estat membre de la Unió Europea. En el cas de ciutadans de la Unió o dels seus familiars, beneficiaris dels drets de lliure circulació i residència, es requerirà que tinguen la condició de residents permanents o que acrediten treballar per compte propi o d’altri.

Tindran la consideració de «familiars», el cònjuge o la parella legal, així com els ascendents directes a càrrec i els descendents directes a càrrec de menys de 21 anys.

En el supòsit de les persones estrangeres no comunitàries, s’aplicarà el que disposa la normativa sobre drets i llibertats de les persones estrangeres a Espanya i la seua integració social i es requerirà que tinguen la condició de residents permanents.

Els requisits establits en este apartat hauran de reunir-se en data 31 de desembre de 2023. Excepcionalment, en el cas de sol·licitants d’estatut de refugiat o protecció subsidiària, el permís de residència legal podrà obtindre’s fins al 31 d’agost de 2024.

b) Cursar estudis en modalitat docent presencial als quals fa referència el resolc segon de la present convocatòria en el curs acadèmic 2024-2025.

c) No estar en possessió o no reunir els requisits legals per a l’obtenció d’un títol del mateix o de superior nivell al corresponent al dels estudis per als quals se sol·licita la beca. A este efecte, no podran ser persones beneficiàries de beca les persones a qui únicament reste, per a obtindre el títol, l’acreditació d’un determinat nivell de coneixement d’un idioma estranger.

d) Acreditar la residència administrativa en algun municipi de la Comunitat Valenciana mitjançant el certificat d’empadronament dins del termini de presentació de sol·licituds.

e) Reunir els requisits econòmics i acadèmics que s’establixen en esta convocatòria.

III. Requisits de caràcter econòmic

*Sext. Renda*

1. La renda familiar a l’efecte d’esta beca s’obtindrà per agregació de les rendes de cada un dels membres computables de la família que obtinguen ingressos de qualsevol naturalesa, corresponent a l’exercici 2023 i calculada segons s’indica en els paràgrafs següents d’acord amb la normativa reguladora de l’Impost sobre la Renda de les Persones Físiques.

2. Per a determinar la renda de les persones sol·licitants que presenten la declaració per l’Impost sobre la Renda de les Persones Físiques, es procedirà de la manera següent:

a) Se sumarà la base imposable general amb la base imposable de l’estalvi, excloent tots els saldos nets negatius de guanys i pèrdues patrimonials de 2019 a 2022 i el saldo net negatiu de rendiments del capital mobiliari de 2019 a 2022 que s’ha d’integrar en la base imposable de l’estalvi.

b) D’este resultat es restarà la quota resultant de l’autoliquidació.

3. Per a la determinació de la renda dels membres computables que obtinguen ingressos propis i no hagen presentat declaració per l’Impost sobre la Renda de les Persones Físiques, se seguirà el procediment descrit en l’apartat 2.a, i, del resultat obtingut, es restaran els pagaments a compte efectuats.

*Sèptim. Membres computables*

1. Per al càlcul de la renda familiar a l’efecte d’esta beca, són membres computables de la família els progenitors i, si és el cas, la persona tutora o la persona encarregada de la guarda i protecció del menor, que tindran la consideració de sustentadors principals de la família. També seran membres computables la persona sol·licitant i, si és el cas, les germanes i germans solters/eres de menys de vint-i-cinc anys o els de més edat, quan es tracte de persones amb discapacitat, així com els menors en règim d’acolliment permanent o de guarda amb finalitats d’adopció i els ascendents dels pares que justifiquen la seua residència en el mateix domicili que els anteriors. Per a ser considerat membre computable haurà de constar la convivència en el domicili familiar a 31 de desembre de 2023.

2. En el cas de divorci o separació legal dels progenitors de la persona sol·licitant, s’haurà d’acreditar el règim de custòdia.

2.1. Quan el règim de custòdia dels fills i les filles siga el de custòdia compartida, es consideraran membres computables la persona sol·licitant, els progenitors de la persona sol·licitant de la beca, que tindran la consideració de sustentadors principals de la família i, si és el cas, els seus fills i filles comuns solters menors de vint-i-cinc anys, o els de més edat quan es tracte de persones amb discapacitat, així com els menors en règim d’acolliment permanent o de guarda amb finalitats d’adopció i els ascendents dels pares que justifiquen la seua residència en el mateix domicili que els anteriors. Esta consideració es mantindrà també en el cas que el sol·licitant haja arribat a la majoria d’edat, sempre que no hi haja indicis justificatius que la situació s’ha modificat.

2.2. En el cas que no hi haja custòdia compartida, es consideraran membres computables la persona sol·licitant i la persona que es considere sustentador principal de la família que convisca amb la persona sol·licitant. Es consideren membres computables també, si és el cas, les germanes i germans solters de menys de vint-i-cinc anys i els de més edat quan es tracte de persones amb discapacitat, així com els menors en règim d’acolliment permanent o de guarda amb finalitats d’adopció i els ascendents dels pares que justifiquen la seua residència en el mateix domicili que els anteriors.

També tindrà la consideració de membre computable i sustentador principal el nou cònjuge, parella, registrada o no, o la persona unida per una relació anàloga, les rendes i el patrimoni del qual s’inclouran dins del còmput de la renda i el patrimoni familiar. En estos casos, es consideren membres computables les filles i els fills solters de menys de vint-i-cinc anys o els de més edat, quan es tracte de persones amb discapacitat i els ascendents del nou cònjuge, parella, registrada o no, o la persona unida per una relació anàloga que justifique la seua residència en el mateix domicili.

Així mateix, tindrà la consideració de membre computable la persona amb ingressos propis que, en la data referida, convisca en el domicili amb la persona sol·licitant quan no hi haja relació de parentiu i no es puga justificar un lloguer de pis compartit.

3. En el cas de sol·licitants que al·leguen emancipació o constituïsquen unitats familiars independents, es consideren membres computables la persona sol·licitant i, si és el cas, el cònjuge, la parella, registrada o no, o la persona a la qual es trobe unit per una relació anàloga.

Així mateix, tindrà la consideració de membre computable la persona amb ingressos propis que, en la data referida, convisca en el domicili amb la persona sol·licitant quan no hi haja relació de parentiu i no es puga justificar un lloguer de pis compartit.

També es consideren membres computables les filles i fills solters de menys de vint-i-cinc anys o els de més edat, quan es tracte de persones amb discapacitat, així com els menors en règim d’acolliment permanent o de guarda amb finalitats d’adopció que convisquen en el mateix domicili.

En els casos en què la persona sol·licitant al·legue independència familiar i econòmica, amb l’estat civil que siga, haurà d’acreditar fefaentment que compta amb mitjans econòmics propis suficients que permeten esta independència, així com la titularitat o el lloguer del domicili habitual. En cas contrari, i sempre que els ingressos acreditats resulten inferiors als gastos suportats en concepte de vivenda i altres gastos considerats indispensables, s’entendrà no provada la independència, per la qual cosa, per al càlcul de la renda i patrimoni familiar a l’efecte de beca, es computaran els ingressos corresponents als membres computables de la família a què es referixen els apartats 1 i 2 d’este resolc. En este supòsit, se li podrà requerir la documentació necessària per a determinar esta circumstància.

4. Es considerarà unitat familiar independent, en els termes de l’apartat anterior, els casos en què la persona sol·licitant es trobe, o s’haja trobat, en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei. En este supòsit, la comissió de valoració o l’instructor li podrà requerir la documentació necessària per a determinar esta circumstància sense necessitat d’acreditar fefaentment que compta amb mitjans econòmics propis suficients que permeten esta independència, així com la titularitat o el lloguer del seu domicili habitual.

*Octau. Deduccions*

1. Trobada la renda familiar a l’efecte de la beca, segons el que s’establix en els resolcs anteriors, s’hi podran deduir les quantitats que corresponguen pels conceptes següents:

a) El 50 % dels ingressos aportats per qualsevol membre computable de la família diferent dels sustentadors principals.

b) 575 euros per cada germà/ana, incloent-hi la persona sol·licitant, que convisca en el domicili familiar, quan es tracte de famílies nombroses o monoparentals de categoria general i 850 euros per a famílies nombroses o monoparentals de categoria especial, sempre que tinga dret a este benefici. Estes deduccions no seran acumulables entre si. La deducció aplicable a la persona sol·licitant serà de 2.050,00 euros quan esta es trobe afectada per una discapacitat de grau igual al seixanta-cinc per cent o superior. Quan siga la mateixa persona sol·licitant la titular de la família nombrosa o monoparental, les quantitats assenyalades seran computades en relació amb els fills que la componen.

c) 1.861 euros per cada germà/ana o fill/a de la persona sol·licitant o la mateixa persona sol·licitant que estiga afectada de discapacitat, legalment qualificada, de grau igual al trenta-tres per cent o superior. Esta deducció serà de 2.931 euros quan la discapacitat siga de grau igual al seixanta-cinc per cent o superior. Quan siga la persona sol·licitant qui estiga afectada per la discapacitat de grau igual al seixanta-cinc per cent o superior, la deducció aplicable serà de 4.050,00 euros.

d) El 20 % de la renda familiar quan la persona sol·licitant siga òrfena absoluta i tinga menys de 25 anys.

2. Per a poder ser tingudes en compte, haurà d’acreditar-se que estes situacions concorrien en data 31 de desembre de 2023.

*Nové. Llindars*

Per a tindre dret a la beca, els llindars de renda familiar no superables seran els següents:

a) Famílies d’1 membre: 5.730,00 euros

b) Famílies de 2 membres: 10.565,00 euros

c) Famílies de 3 membres: 15.152,00 euros

d) Famílies de 4 membres: 19.706,00 euros

e) Famílies de 5 membres: 24.250,00 euros

f) Famílies de 6 membres: 28.167,00 euros

g) Famílies de 7 membres: 32.508,00 euros

h) Famílies de 8 membres: 36.081,00 euros

A partir de l’octau membre, s’hi afegiran 3.215,00 euros per cada nou membre computable.

*Dècim. Patrimoni familiar*

1. Es denegarà la sol·licitud de la beca, siga quina siga la renda familiar calculada segons el que es disposa en les bases anteriors, quan el valor dels elements indicatius del patrimoni del conjunt de membres computables de la família supere algun o alguns dels llindars següents:

a) La suma dels valors cadastrals de les finques urbanes que pertanyen a la unitat familiar, excloent-hi la vivenda habitual, no podrà superar els 42.900 euros. En el cas de municipis en què la data d’efecte de l’última revisió cadastral estiga compresa entre l’1 de gener de 1990 i el 31 de desembre de 2002, es multiplicaran els valors cadastrals per 0,49. En el cas que la data de la revisió esmentada siga posterior al 31 de desembre de 2002, els valors cadastrals es multiplicaran pels coeficients següents:

Per 0,43 els revisats en 2003

Per 0,37 els revisats en 2004

Per 0,30 els revisats en 2005

Per 0,26 els revisats en 2006

Per 0,25 els revisats en 2007

Per 0,25 els revisats en 2008

Per 0,26 els revisats en 2009

Per 0,28 els revisats en 2010

Per 0,30 els revisats en 2011

Per 0,32 els revisats en 2012

Per 0,34 els revisats en 2013

Per 0,36 els revisats entre 2014 i 2021, tots dos inclusivament

Per 0,35 els revisats en 2022

Per 0,34 els revisats en 2023

En els municipis situats a la Comunitat Foral de Navarra, el valor cadastral es multiplicarà en tot cas per 0,50.

La Direcció General del Cadastre haurà de facilitar la informació dels municipis que corresponguen a cada una de les situacions indicades, a l’efecte d’aplicar el coeficient de ponderació.

b) La suma dels valors cadastrals de les construccions situades en finques rústiques, exclòs el valor cadastral de la construcció que constituïsca la vivenda habitual de la família, no podrà superar els 42.900 euros, i seran aplicables a estes construccions els coeficients multiplicadors, en funció de l’any en què s’haja efectuat l’última revisió cadastral, que s’establixen en l’apartat anterior.

c) La suma de tots els rendiments nets reduïts del capital mobiliari més el saldo net positiu de tots els guanys i les pèrdues patrimonials pertanyents als membres computables de la família no podrà superar els 1.700 euros.

No s’inclouran en esta suma les subvencions rebudes per a adquisició, rehabilitació o lloguer de la vivenda habitual, la renda bàsica d’emancipació ni l’import dels premis en metàl·lic o en espècie obtinguts per la participació en jocs, concursos, rifes o combinacions aleatòries fins a 1.500 euros, així com tampoc s’inclourà el Bo Cultural Jove. Els guanys patrimonials derivats dels premis esmentats es computaran d’acord amb la normativa de l’Impost sobre la Renda de les Persones Físiques.

El valor dels elements indicatius del patrimoni a què es referix este apartat c es determinarà d’acord amb el que es disposa en la normativa de l’Impost sobre la Renda de les Persones Físiques.

2. Quan siguen diversos els elements indicatius del patrimoni descrits en l’apartat anterior dels que disposen els membres computables de la família, es calcularà el percentatge de valor de cada element respecte del llindar corresponent. Es denegarà la beca quan la suma dels percentatges referits supere el 100 %.

3. També es denegarà la beca sol·licitada quan la suma dels ingressos procedents d’activitats econòmiques de les quals siguen titulars els membres computables de la família, en estimació directa o en estimació objectiva, siga superior a 155.500 euros.

4. A l’efecte de calcular el valor dels elements a què es referixen els apartats anteriors, es deduirà el 50 % del valor dels que pertanguen a qualsevol membre computable de la família, exclosos els sustentadors principals.

5. Quan els ingressos que hagen d’acreditar-se procedisquen d’un país estranger, es podrà requerir la persona sol·licitant perquè aporte la documentació que es considere necessària a este efecte. El càlcul del contravalor en euros d’estos ingressos es farà amb aplicació del tipus oficial que done un resultat inferior i que haja tingut la moneda respectiva el primer dia hàbil de l’exercici 2024.

6. Quan els ingressos que hagen d’acreditar-se procedisquen de la Comunitat Foral de Navarra o del País Basc, es podrà requerir la persona sol·licitant perquè aporte la documentació que considere necessària a este efecte.

7. En el cas que la sol·licitud de beca siga presentada per persones que formen part d’unitats familiars de les quals les administracions tributàries no disposen de dades, serà la pròpia persona sol·licitant qui haja d’aportar informació fefaent sobre la situació econòmica de renda i patrimoni de la unitat familiar; es denegarà la beca en cas contrari.

IV. Requisits de caràcter acadèmic

*Onzé. Requisits comuns per a tots els nivells*

1. En el cas d’estudiants que canvien de centre per a continuar els estudis, els requisits acadèmics per a tindre en compte seran els corresponents al centre d’origen.

2. En cas d’haver deixat transcórrer algun any acadèmic sense cursar estudis, els requisits que queden assenyalats s’exigiran respecte de l’últim curs realitzat.

3. En el cas d’estudiants que canvien d’estudis, els requisits acadèmics es tindran en compte amb les particularitats següents:

a) No es consideraran canvi d’estudis les adaptacions a nous plans dels mateixos ensenyaments i serà necessari, en tot cas, que la persona sol·licitant complisca els requisits acadèmics establits amb caràcter general.

b) En el cas d’estudiants que canvien d’estudis, els requisits acadèmics per a tindre en compte seran els corresponents als estudis abandonats.

c) Quan es produïsca un canvi d’estudis cursats totalment o parcialment amb condició de persona beneficiària d’esta beca, no podrà obtindre’s cap beca en els nous estudis fins que la persona sol·licitant haja quedat matriculada, almenys, de seixanta crèdits més dels que haja cursat amb beca en els estudis abandonats.

A estos exclusius efectes, es tindran en compte els crèdits convalidats, reconeguts, adaptats i transferits i es computaran tots els crèdits en què haja estat matriculat en la titulació abandonada durant els cursos per als quals se li haja concedit la beca.

d) En el cas de cursar màster habilitant, no es preveurà la possibilitat de canviar d’estudis.

*Dotzé. Excel·lència en el rendiment acadèmic*

1. S’entendrà que complix el requisit d’excel·lència en el rendiment acadèmic l’estudiantat que acredite haver obtingut una nota mitjana igual o superior a 9 punts en l’últim curs finalitzat, les proves d’accés o els estudis previs.

Per a obtindre la quantitat de beca establida en el resolc tercer per a excel·lència de rendiment acadèmic, la persona sol·licitant ha de complir tots els requisits establits en les bases reguladores i en la present convocatòria.

2. El còmput de la nota mitjana es realitza d’acord ambl procediment establit en els articles 15, 21 i 25 de l’orde de bases reguladores de les beques Manuela Solís, incloent-hi les qualificacions corresponents a assignatures o crèdits no superats, si n’hi ha.

*Tretzé. Situacions excepcionals*

En els supòsits de sol·licituds que no complisquen els requisits acadèmics i la comissió de valoració aprecie una circumstància excepcional de força major sobrevinguda que haja impedit de manera indubtable el compliment dels requisits esmentats, la comissió de valoració ho revisarà per a, si és el cas, proposar-ne la concessió.

Secció 1a. Ensenyaments universitaris conduents al títol de grau

*Catorzé. Càlcul de la nota mitjana*

1. Per al càlcul de les notes mitjanes caldrà ajustar-se al que s’establix en l’article 15 de l’orde de bases reguladores de les beques Manuela Solís.

2. S’aplicarà un coeficient corrector d’1,17 per a les qualificacions procedents d’estudis universitaris d’ensenyaments de l’àrea d’enginyeria i arquitectura, d’1,11 per al cas d’estudis universitaris procedents de l’àrea de ciències i d’1,05 per al cas d’estudis procedents de l’àrea de ciències de la salut.

*Quinzé. Nombre de crèdits matriculats*

1. Per a tindre dret a la present beca, la persona sol·licitant ha d’estar matriculada en el termini de presentació de sol·licituds almenys de 60 crèdits en el curs acadèmic 2024-2025, és a dir, en règim de dedicació acadèmica a temps complet. En el cas de matricular-se d’un nombre superior de crèdits, tots es tindran en compte per a la valoració del rendiment acadèmic.

2. El nombre mínim de crèdits en els quals ha d’estar matriculat l’estudiant no serà exigible, per una sola vegada, en el cas que els crèdits esmentats siguen els que li resten per a finalitzar els estudis. En cas que el nombre de crèdits matriculats siga inferior a 30, l’import de la beca es reduirà al 50 %.

3. En cap cas entraran a formar part del mínim de crèdits matriculats al qual es referixen els apartats anteriors els crèdits corresponents a diferents especialitats o que superen els necessaris per a l’obtenció del títol corresponent, ni les assignatures o els crèdits convalidats, adaptats, reconeguts o transferits.

4. En els casos en què, en virtut de la normativa pròpia de la universitat, resulte limitat el nombre de crèdits de què puga quedar matriculat l’estudiant, la persona sol·licitant podrà obtindre la quantia de beca que li corresponga si es matricula en tots els crèdits. En cas que el nombre de crèdits matriculats siga inferior a 30, l’import de la beca es reduirà al 50 %.

5. L’exigència del nombre de crèdits matriculats es reduirà a la mitat en els casos en què la persona beneficiària estiga afectada per una discapacitat, legalment qualificada, igual al 65 % o superior, acredite tindre la condició de víctima de violència de gènere o que es trobe, o s’haja trobat, en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei.

*Setzé. Rendiment acadèmic en el curs anterior*

1. Per a obtindre la beca, les persones sol·licitants de segon curs i posteriors cursos de grau dels estudis previstos en esta secció hauran d’haver superat en el curs acadèmic 2023-2024 o en l’últim any d’estudis cursats els següents percentatges dels crèdits matriculats:

|  |  |
| --- | --- |
| *Branca o àrea de coneixement* | *Percentatge de crèdits que han de superar-se* |
| Arts i Humanitats | 90 % |
| Ciències | 65 % |
| Ciències Socials i Jurídiques | 90 % |
| Ciències de la Salut | 80 % |
| Enginyeria i Arquitectura | 65 % |

2. En tot cas, el nombre de crèdits matriculats en el curs acadèmic 2023-2024 o, en defecte d’això, en l’últim any cursat serà el que establix el resolc anterior.

3. No els serà aplicable els requisits relatius al rendiment acadèmic en el curs anterior a les persones sol·licitants que acrediten ser víctimes de violència de gènere o es troben en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei.

4. S’entendrà que complixen els requisits acadèmics els que obtinguen un aprofitament acadèmic excepcional. Per a determinar si hi ha aprofitament acadèmic excepcional, es calcularà l’increment percentual de crèdits matriculats en l’últim curs realitzat sobre el nombre mínim de crèdits a la matriculació dels quals obliga el primer apartat del resolc quinzé.

a) Per a ensenyaments de la branca d’enginyeria i arquitectura, i branca de ciències, el percentatge de crèdits que cal superar establit en el resolc quinzé per a obtindre beca es determinarà mitjançant la fórmula matemàtica següent:

65- (Y/10)

b) Per a ensenyaments de les branques de ciències de la salut, el percentatge de crèdits que cal superar establit en el resolc quinzé per a obtindre beca es determinarà mitjançant la fórmula matemàtica següent:

80- (Y/10)

c) Per a ensenyaments de les branques ciències socials i jurídiques i arts i humanitats, el percentatge de crèdits que cal superar establit en el resolc quinzé per a obtindre beca es determinarà mitjançant la fórmula matemàtica següent:

90- (Y/10)

En què Y= increment percentual de crèdits matriculats sobre el nombre mínim d’estos a la matriculació dels quals obliga el resolc quinzé, apartat 1.

*Desseté. Duració de la condició de persona beneficiària*

1. El nombre màxim d’anys de gaudi d’esta beca per a l’estudiantat de grau serà el que establix el pla d’estudis corresponent més un any addicional. Per a ensenyaments de la branca d’enginyeria i arquitectura, serà el que establix el pla d’estudis corresponent més dos anys addicionals.

En els casos en què la persona beneficiària es trobe en algun dels anys addicionals, la quantia es reduirà en un 50 %.

2. El nombre màxim d’anys de gaudi d’esta beca per a les persones beneficiàries afectades per una discapacitat, legalment qualificada, igual al 65 % o superior, per a les persones beneficiàries que tinguen la condició de víctima de violència de gènere i per a les persones beneficiàries que es troben en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei, serà el que establix el corresponent pla d’estudis més un any addicional al que s’establix en l’apartat anterior. En estos casos, no serà aplicable la reducció de la quantia.

*Dihuité. Dobles titulacions*

Per als casos en què es cursen dobles titulacions se’ls aplica el que disposen els resolcs anteriors amb les excepcions que s’indiquen a continuació:

a) Els qui cursen dobles titulacions hauran de matricular-se, com a mínim, de tots els crèdits que integren el curs complet d’eixa doble titulació d’acord amb el pla d’estudis establit. En el cas que l’estudiant estiga matriculat/ada de crèdits que corresponguen a diferent curs, es considerarà curs complet el nombre de crèdits que resulte de dividir el total dels que integren el pla d’estudis entre el nombre d’anys que el componen.

b) Quan les dos titulacions cursades no pertanguen a la mateixa branca o àrea de coneixement, el rendiment acadèmic necessari per a l’obtenció de beca serà el que establix per a la branca de menys exigència acadèmica.

En els casos de dobles titulacions, no serà aplicable el que es disposa per als supòsits de rendiment acadèmic excepcional.

c) Podrà gaudir-se de beca per a cursar dobles titulacions durant el nombre d’anys de què conste el pla d’estudis. No obstant això, en el cas que una o les dos titulacions pertanguen a la branca d’enginyeria i arquitectura, es podrà gaudir d’un any addicional més.

Secció 2a. Ensenyaments universitaris conduents al títol de màster habilitant

*Denové. Càlcul de la nota mitjana*

Per al càlcul de les notes mitjanes caldrà ajustar-se al que establix l’article 21 de l’orde de bases reguladores de les beques Manuela Solís. S’aplicarà un coeficient corrector d’1,17 per a les qualificacions procedents d’estudis universitaris d’ensenyaments de l’àrea d’enginyeria i arquitectura, d’1,11 per al cas d’estudis universitaris procedents de l’àrea de ciències i d’1,05 per al cas d’estudis procedents de l’àrea de ciències de la salut.

*Vinté. Nombre de crèdits matriculats*

1. Per a tindre dret a la present beca, la persona sol·licitant haurà d’estar matriculada, en el termini de presentació de sol·licituds, almenys de 60 crèdits en el curs acadèmic 2024-2025, o del curs complet, en cas que conste de menys crèdits. En el cas de matricular-se d’un nombre superior de crèdits, tots es tindran en compte per a la valoració del rendiment acadèmic.

2. El nombre mínim de crèdits en els quals ha d’estar matriculat l’estudiantat de segon curs de màster habilitant no serà exigible, per una sola vegada, en el cas que els crèdits esmentats siguen els que li resten per a finalitzar els estudis.

En cas que el nombre de crèdits matriculats siga inferior a 30, l’import de la beca es reduirà al 50 %.

3. L’exigència del nombre de crèdits matriculats es reduirà a la mitat en els casos en què la persona beneficiària estiga afectada per una discapacitat, legalment qualificada, igual al 65 % o superior, acredite tindre la condició de víctima de violència de gènere o que es trobe, o s’haja trobat, en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei.

*Vint-i-uné. Rendiment acadèmic en el curs anterior*

1. L’estudiantat que es matricule en el primer curs d’un màster habilitant, sense haver obtingut la titulació de grau, segons el que establix l’article 18.4 del Reial decret 822/2021, de 28 de setembre, pel qual s’establix l’organització dels ensenyaments universitaris i del procediment d’assegurament de la seua qualitat, podran obtindre beca, sempre que acrediten estar en possessió de la referida titulació de grau a 31 de desembre de 2024.

2. L’estudiantat de primer curs de màster habilitant haurà d’acreditar una nota mitjana mínima de 5 punts en els estudis previs que li donen accés al màster.

3. L’estudiantat de segon curs de màster habilitant haurà d’acreditar una nota mitjana mínima de 5 punts en el primer curs, i, a més, haurà d’acreditar haver superat la totalitat de crèdits que componguen el primer curs.

4. No els serà aplicable els requisits relatius al rendiment acadèmic en el curs anterior a les persones sol·licitants que acrediten ser víctimes de violència de gènere o es troben, o s’hagen trobat, en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei.

*Vint-i-dosé. Duració de la condició de persona beneficiària*

1. Es podrà gaudir de la beca per als estudis conduents al títol de màster habilitant universitari durant els anys de què conste el pla d’estudis.

2. El nombre màxim d’anys de gaudi d’esta beca per a les persones beneficiàries afectades per una discapacitat, legalment qualificada, igual al 65 % o superior, per a les persones beneficiàries que tinguen la condició de víctima de violència de gènere i per a les persones beneficiàries que es troben en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei, serà el que establix el corresponent pla d’estudis més un any addicional.

Secció 3a. Ensenyaments artístics superiors conduents al títol de grau

*Vint-i-tresé. Càlcul de la nota mitjana*

Per al càlcul de les notes mitjanes caldrà ajustar-se al que establix l’article 25 de l’orde de bases reguladores de les beques Manuela Solís.

*Vint-i-quatré. Nombre de crèdits matriculats*

1. Per a tindre dret a la present beca, la persona sol·licitant haurà d’estar matriculada en el termini de presentació de sol·licituds almenys de 60 crèdits en el curs 2024-2025, és a dir, en règim de dedicació acadèmica a temps complet. En el cas de matricular-se d’un nombre superior de crèdits, tots es tindran en compte per a la valoració del rendiment acadèmic.

2. El nombre mínim de crèdits en els quals ha d’estar matriculat l’estudiantat no serà exigible, per una sola vegada, en el cas que els crèdits esmentats siguen els que li resten per a finalitzar els estudis. En cas que el nombre de crèdits matriculats siga inferior a 30, l’import de la beca es reduirà al 50 %.

3. En cap cas entraran a formar part del mínim de crèdits matriculats al qual es referixen els apartats anteriors els crèdits corresponents a diferents especialitats i itineraris o que superen els necessaris per a l’obtenció del títol corresponent, ni les assignatures o els crèdits convalidats, adaptats, reconeguts o transferits.

4. En els casos en què, en virtut de la normativa pròpia dels centres d’ensenyaments artístics superiors, resulte limitat el nombre de crèdits en què puga quedar matriculat l’estudiantat, la persona sol·licitant podrà obtindre la quantia de beca que li corresponga si es matricula en tots els crèdits. En cas que el nombre de crèdits matriculats siga igual o inferior a 30, l’import de la beca es reduirà al 50 %.

5. L’exigència del nombre de crèdits matriculats es reduirà a la mitat en els casos en què la persona beneficiària estiga afectada per una discapacitat, legalment qualificada, igual al 65 % o superior, acredite tindre la condició de víctima de violència de gènere o que es trobe, o s’haja trobat, en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei.

*Vint-i-cinqué. Rendiment acadèmic en el curs anterior*

1. Per a obtindre la beca les persones sol·licitants de segon curs i cursos posteriors de grau dels estudis d’esta secció hauran d’haver superat en el curs acadèmic 2023-2024 o en l’últim any d’estudis cursats un 90 % dels crèdits matriculats:

2. En tot cas, el nombre de crèdits matriculats en el curs acadèmic 2023-2024 o, si no és possible, l’últim any cursat serà el que establix el resolc anterior.

3. No els seran aplicables els requisits relatius al rendiment acadèmic en el curs anterior a les persones sol·licitants que acrediten ser víctimes de violència de gènere o es troben en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei.

4. S’entendrà que complixen els requisits acadèmics els que obtinguen un aprofitament acadèmic excepcional. Per a determinar si hi ha aprofitament acadèmic excepcional, es calcularà l’increment percentual de crèdits matriculats en l’últim curs realitzat sobre el nombre mínim de crèdits a la matriculació dels quals obliga el resolc anterior.

El percentatge de crèdits que cal superar per a obtindre la beca es determinarà mitjançant la següent fórmula matemàtica:

90- (Y/10)

En què Y= increment percentual de crèdits matriculats sobre el nombre mínim d’estos a la matriculació dels quals obliga el resolc vint-i-quatré.

*Vint-i-sisé. Duració de la condició de persona beneficiària*

1. El nombre màxim d’anys de gaudi d’esta beca per a l’estudiantat de grau d’ensenyaments artístics superiors serà el que establix el pla d’estudis corresponent més un any addicional.

En els casos en què la persona beneficiària es trobe en l’any addicional, la quantia es reduirà en un 50 %.

2. El nombre màxim d’anys de gaudi d’esta beca per a les persones beneficiàries afectades per una discapacitat, legalment qualificada, igual al 65 % o superior, per a les persones beneficiàries que tinguen la condició de víctima de violència de gènere i per a les persones beneficiàries que es troben en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei, serà el que establix el corresponent pla d’estudis més un any addicional al que s’establix en l’apartat anterior. En estos casos, no serà aplicable la reducció de la quantia.

V. Regles del procediment

*Vint-i-seté. Model de sol·licitud i documents que han d’acompanyar-la*

1. La tramitació i la presentació de la sol·licitud es realitzarà únicament per mitjans electrònics en la plataforma de tramitació de la GVA.

En cas de dubte pot consultar la informació publicada en l’enllaç següent:

<https://ceice.gva.es/va/web/universidad/beques-manuela-solis-24-25>.

2. El punt d’accés a la tramitació electrònica és la seu electrònica de la Generalitat, accessible en l’adreça web[https://sede.gva.es](https://sede.gva.es/). L’accés directe a este tràmit estarà disponible en l’enllaç següent:

<https://www.gva.es/va/inicio/procedimientos?id_proc=95508&version=amp>

Les incidències de tramitació electrònica relacionades amb qüestions tecnicoinformàtiques s’atendran mitjançant el [formulari de problemes tècnics](https://sede.gva.es/va/formulari-problemes-tecnics).

Els dubtes relacionats amb el contingut d’esta convocatòria seran atesos, exclusivament, mitjançant el correu electrònic [kckuyrwvzjyx@sze.iq](mailto:lzgwmiapfyqe@lwg.rb)  o per telèfon en el 012, si telefona dins de la Comunitat Valenciana, o el telèfon 570087112 si ho fa des de fora.

Una vegada omplida la sol·licitud telemàtica, l’ha de firmar la persona interessada mitjançant qualsevol dels sistemes de firma electrònica acceptats per la seu electrònica i l’ha d’enviar pel procediment telemàtic establit, de manera que es considerarà presentada amb caràcter general i s’obtindrà el resguard de la sol·licitud, que haurà de conservar la persona sol·licitant per a acreditar, en cas que resulte necessari, la presentació de la seua sol·licitud dins del termini i la forma establits.

No es tindran en compte les sol·licituds omplides per via telemàtica que no completen el procés de presentació establit.

Així mateix, la persona sol·licitant i la resta de membres computables de la unitat familiar podran autoritzar la Conselleria d’Educació, Cultura, Universitats i Ocupació, amb la seua firma en la sol·licitud electrònica mateixa, per a obtindre d’altres administracions públiques la informació que resulte precisa per a la determinació, el coneixement i la comprovació de totes les dades acreditatives d’identificació, de residència, acadèmiques, de renda i patrimoni i altres circumstàncies familiars i personals necessàries per a la resolució de la sol·licitud de beca.

3. Als efectes establits en els apartats anteriors i en els termes legalment previstos, l’autorització dels membres computables de la unitat familiar s’efectuarà consignant en la sol·licitud, a més del número, l’IDESP o IXEPS del NIF o NIE i/o la data de caducitat del document de tots els membres de la unitat familiar, tal com establix la disposició addicional trenta-quatrena de la Llei orgànica 2/2006, de 3 d’agost, d’educació, i d’acord amb la Llei 39/2015, d’1 d’octubre, del procediment administratiu comú de les administracions públiques.

4. Les persones sol·licitants que tinguen dret a alguna de les deduccions en la renda familiar, d’acord amb el que es disposa en el resolc octau, hauran d’omplir les dades corresponents del model de sol·licitud.

5. Els sol·licitants que al·leguen alguna de les circumstàncies següents hauran d’adjuntar a la sol·licitud telemàtica la documentació que s’indica a continuació.

5.1. En cas d’orfandat absoluta de l’alumnat menor de 25 anys, s’haurà d’aportar el document que acredite la situació d’orfandat absoluta. Hauran d’acreditar que esta situació concorria a 31 de desembre de 2023.

5.2. En cas de víctima de violència de gènere, s’ha d’acreditar, mitjançant una sentència condemnatòria per un delicte de violència de gènere, una orde de protecció o qualsevol altra resolució judicial que acorde una mesura cautelar a favor de la víctima, o bé per l’informe del Ministeri Fiscal que indique l’existència d’indicis que la demandant és víctima de violència de gènere. També es podran acreditar les situacions de violència de gènere mitjançant un informe dels servicis socials, dels servicis especialitzats o dels servicis d’acolliment destinats a víctimes de violència de gènere de l’administració pública competent. Esta situació s’haurà d’acreditar entre el 30 de juny de 2022 i el tancament del termini de presentació de sol·licituds.

5.3. Quan se siga persona beneficiària de protecció internacional, s’haurà d’acreditar, mitjançant l’autorització de residència temporal per raons de protecció internacional, el document de viatge de refugiat, el document de viatge de protecció subsidiària, el document de viatge d’apàtrida o qualsevol altre document oficial que acredite la situació de refugiat, apàtrida, sol·licitant d’asil o assimilat. Excepcionalment, en estos casos el permís de residència legal podrà obtindre’s fins al 31 d’agost de 2024.

5.4. A fi d’acreditar que l’estudiantat es troba o s’ha trobat en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei, seria necessari presentar la resolució en la qual es va acordar la tutela o la direcció territorial corresponent amb competències en matèria d’infància i adolescència va assumir la guarda, o certificat acreditatiu d’estar o haver estat en situació de guarda o tutela per la Generalitat o en el sistema d’atenció socioeducativa de persones menors d’edat en conflicte amb la llei emés per la direcció territorial corresponent amb competències en matèria d’infància i adolescència.

6. La persona sol·licitant de la beca que s’incloga en algun dels supòsits d’unitat familiar que s’indiquen a continuació haurà d’annexar a la sol·licitud telemàtica la documentació que acredite esta situació a 31 de desembre de 2023:

6.1. Quan s’incloga com a únic membre de la unitat familiar haurà d’aportar la documentació que justifique que disposa de mitjans econòmics propis suficients, així com la titularitat o el lloguer del seu domicili habitual, i certificat d’empadronament conjunt, familiar o col·lectiu a 31 de desembre de 2023. Estos documents seran necessaris per a acreditar fefaentment la independència econòmica i familiar.

6.2. En cas de viduïtat, separació, divorci, cessament de la convivència o no convivència dels progenitors de la persona sol·licitant, s’aportarà segons siga procedent: Certificat de defunció, sentència judicial de separació o de divorci i conveni regulador o document públic de mesures sobre la cura i l’educació dels fills o qualsevol altre document que acredite suficientment, segons el parer de la comissió de valoració i selecció, la no convivència dels progenitors, i padró col·lectiu del domicili habitual, en el qual conste la situació a data 31 de desembre de 2023.

En qualsevol moment del procediment es podrà requerir l’aportació dels documents originals justificatius de les circumstàncies al·legades.

7. Amb la presentació telemàtica de la sol·licitud, la persona sol·licitant i el pare, la mare, el tutor o la persona encarregada de la guàrdia i la protecció de la persona sol·licitant, en el cas de ser este menor d’edat no emancipat, declaren sota responsabilitat solidària el següent:

a) Que accepten les bases de la convocatòria.

b) Que totes les dades incorporades a la sol·licitud s’ajusten a la realitat.

c) Que queden assabentats que la inexactitud en les circumstàncies declarades donarà lloc a la denegació o la revocació de la beca.

d) Que tenen coneixement de la incompatibilitat d’estes beques amb qualsevol altra ajuda o beca per a la mateixa activitat o una similar.

e) Que la persona sol·licitant no incorre en cap de les circumstàncies recollides en els articles 13 i 34.5 de la Llei 38/2003, de 17 de novembre, general de subvencions.

8. Els membres computables de la família inclosos en la sol·licitud telemàtica podran atorgar el consentiment a la Conselleria d’Educació, Cultura, Universitats i Ocupació per a obtindre les dades següents:

a) Dades necessàries per a determinar el rendiment acadèmic.

b) Dades necessàries de renda i patrimoni familiars a l’efecte d’esta beca, a través de les administracions públiques corresponents.

c) El consentiment per a verificar les seues dades personals en el Sistema de Verificació de Dades de Residència i Identitat i del servici de consulta de dades de residència legal.

d) La condició de família nombrosa general o especial.

e) La condició de família monoparental general o especial.

f) La consulta del grau de discapacitat.

g) La consulta d’estar en possessió d’un títol universitari oficial.

h) Que manifesten la seua conformitat per a rebre comunicacions via SMS.

Així mateix, les persones sol·licitants podran atorgar este consentiment per a consultar a les administracions públiques corresponents les dades relatives al compliment de les obligacions tributàries amb l’Administració general de l’Estat, amb l’Administració de la Generalitat i amb la Seguretat Social.

En el cas de no atorgar este consentiment, les persones sol·licitants hauran d’adjuntar a la sol·licitud telemàtica la documentació següent:

a) Certificat de renda de l’exercici 2023, expedit per l’Agència Estatal d’Administració Tributària, de tots els membres computables.

b) Certificat, a nom de la persona sol·licitant, de trobar-se al corrent en el compliment d’obligacions tributàries amb l’Administració general de l’Estat.

c) Certificat, a nom de la persona sol·licitant, de trobar-se al corrent en el compliment d’obligacions tributàries amb l’Administració de la Generalitat.

d) Certificat, a nom de la persona sol·licitant, de trobar-se al corrent en el compliment d’obligacions amb la Seguretat Social.

e) Certificat de béns immobles expedit per la Gerència del Cadastre, de tots els membres computables.

f) Document nacional d’identitat (DNI) o, si és el cas, número d’identitat d’estranger (NIE), de tots els membres computables majors de 14 anys.

g) En cas de ser família nombrosa, s’haurà d’aportar la còpia del títol en vigor, expedit per l’administració corresponent.

h) En cas de diversitat funcional, s’haurà d’aportar el certificat oficial de discapacitat del membre o els membres de la unitat familiar indicats en el resolc sèptim d’esta convocatòria.

i) En cas de ser família monoparental, s’haurà d’aportar la còpia del títol en vigor expedit per l’administració corresponent.

j) La documentació que acredite la concurrència d’alguna o algunes de les circumstàncies que s’establixen en l’apartat quint i sext anteriors, si és procedent.

9. Si la documentació que, si és el cas, haja d’adjuntar-se a la sol·licitud i/o la informació subministrada per les administracions públiques a la qual fa referència l’apartat octau anterior fora incompleta o insuficient, es requerirà la persona sol·licitant per mitjà de notificació telemàtica o per qualsevol mitjà que permeta tindre’n constància de la recepció per la persona interessada, perquè, en el termini de deu dies, esmene la falta o aporte els documents preceptius, amb advertiment que si no ho fa, es considerarà que ha desistit de la seua sol·licitud, d’acord amb el que establix l’article 68 de la Llei 39/2015, d’1 d’octubre, del procediment administratiu comú de les administracions públiques, i amb els efectes previstos en l’article 21.1 de l’esmentada llei. La persona sol·licitant de la beca podrà indicar en la sol·licitud que vol rebre estes notificacions, de manera exclusiva, per mitjans electrònics.

*Vint-i-huité. Termini de presentació de les sol·licituds*

El termini de presentació de sol·licituds telemàtiques serà d’un mes a comptar de l’endemà de la publicació d’esta resolució en el *Diari Oficial de la Generalitat Valenciana*. En el supòsit de presentar més d’una sol·licitud telemàtica, es considerarà vàlida l’última presentada.

*Vint-i-nové. Termini de resolució i notificació*

La persona titular de la direcció general amb competència en matèria d’universitats, a la vista de la proposta de l’instructor, resoldrà motivadament el procediment de concessió i denegació de les beques, per delegació de la persona titular de la conselleria competent en matèria d’universitats, i ordenarà la publicació de les relacions de les persones sol·licitants a les quals es concedix o es denega la beca en el *Diari Oficial de la Generalitat Valenciana*.

Així mateix, es delega en la persona titular de la direcció general amb competència en matèria d’universitats l’autorització, la disposició del crèdit i el reconeixement de l’obligació, i altres actes de gestió comptable necessaris per a l’execució de la resolució.

La resolució esmentada posarà fi a la via administrativa i haurà de ser dictada i notificada en el termini màxim de sis mesos a partir de l’endemà de la publicació d’esta convocatòria.

La resolució del procediment es notificarà a les persones interessades segons el que es disposa en l’article 40 de la Llei 39/2015, d’1 d’octubre, del procediment administratiu comú de les administracions públiques. La pràctica d’esta notificació s’ajustarà a les disposicions contingudes en l’article 45.1.b de l’esmentada llei, i es publicarà en el *Diari Oficial de la Generalitat Valenciana*  i en la pàgina web següent:

<https://ceice.gva.es/va/web/universidad/beques-manuela-solis-24-25>.

VI. Del pagament i justificació de la subvenció

*Trenté. Pagament i justificació de la subvenció*

1. Tenint en compte que estes beques es concedixen en atenció a la concurrència d’una determinada situació, no requeriran una altra justificació que l’acreditació d’esta davant de l’òrgan competent per a la instrucció del procediment. L’import de la beca serà transferit a les universitats que componen el Sistema Universitari Valencià i als centres adscrits a l’Institut Superior d’Ensenyaments Artístics de la Comunitat Valenciana (ISEACV).

2. L’import de la subvenció es determinarà d’acord amb el que disposa el resolc tercer d’esta convocatòria, una vegada la persona titular de la direcció general amb competència en matèria d’universitats resolga motivadament el procediment de concessió i denegació de les beques, tenint en compte el que disposa el resolc quart d’esta convocatòria.

3. Les universitats i els centres d’ensenyaments artístics superiors de la Comunitat Valenciana, actuant com a entitats col·laboradores, entregaran i distribuiran l’import de les beques amb la quantitat que els entregue la hisenda pública, d’acord amb el que disposen els articles del 12 al 16 de la Llei 38/2003, de 17 de novembre, general de subvencions, en la quantia determinada per la resolució de concessió, que correspondrà a la totalitat de persones beneficiàries de beques de cada universitat i centre d’ensenyaments artístics superiors. Les entitats col·laboradores hauran de transferir els fons rebuts en el termini màxim d’un mes des de la recepció d’estos.

Les entitats col·laboradores, en el termini màxim de dos mesos des de la recepció dels fons, hauran de justificar mitjançant una certificació detallada l’aplicació dels fons percebuts.

*Trenta-uné. Recursos*

Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant del conseller d’Educació, Cultura, Universitats i Ocupació en el termini d’un mes comptat des de l’endemà de publicar-se en el *Diari Oficial de la Generalitat Valenciana*, de conformitat amb el que preveuen els articles 114, 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé podrà interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l’endemà de publicar-se en el *Diari Oficial de la Generalitat Valenciana*, d’acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.

  

València, 17 de desembre de 2024

José Antonio Rovira Jover

Conseller d’Educació, Cultura, Universitats i Ocupació